| Medaljeoversikt |
| --- |
| Konkurrerte for Irlands flagg Irland |
| VM innendørs |
| Sølv | 2004 Budapest | 4x400 meter |
| EM innendørs |
| Gull | 2005 Madrid | 400 meter |
| Gull | 2007 Birmingham | 400 meter |

**David Gillick** (født 9. juli 1983 i Dublin) er en irsk sprinter, som spesialiserer seg på 400 meter. Han er to ganger irsk mester på denne distansen, og er første irske utøver som løp under 45 sekunder. Hans fremste internasjonale resultater til nå er to gullmedaljer i EM innendørs og bronse i VM innendørs. 

Han bor i dag i Ballinteer i Dublin og Loughborough i England.

Karriere
--------

Hans første internasjonale stevne var U23-EM i friidrett 2003 i Bydgoszcz i Polen. Dette ble imidlertid ingen suksess for Gillick – han løp på 47,67, og endte på åttendeplass i kvalifiseringsheat 2.

Året etter deltok han i VM i friidrett innendørs 2004 i Budapest, der han vant sin første internasjonale medalje, da det irske laget vant bronse på 4 x 400 meter stafett. De andre på laget var Robert Daly, David McCarthy og Gary Ryan. Men til tross for nye personlige rekorder i juli ble han ikke tatt ut til sommer-OL 2004. Han satte personlig rekord med 46,37 den 25. juli, og 46,27 den 26. juli

I EM i friidrett innendørs 2005 løp han to sterke løp, der han først vant sitt kvalifiseringsheat med ny personlig rekord på 46,17. Deretter vant han også finalen, med tiden 46,30, foran spanske David Canal og tyske Sebastian Gatzka. Dette var Irlands første gullmedalje på en sprintøvelse i et større internasjonalt mesterskap på 73 år, deres forrige gullmedalje var Bob Tidsells OL-gull i 1932. På grunn av skade kunne ikke Gillick delta i VM i friidrett 2005. 

I 2006 ble han igjen skadet, men vant 400 meter i det irske mesterskapet, med tiden 45,67. Han vant også 200 meter i det irske mesterskapet innendørs, med tiden 21,45. I EM i friidrett 2006 deltok han på 400 meter, og kvalifiserte seg til semifinalen etter andreplass i sitt kvalifiseringsheat, kun slått av Timothy Benjamin. Tiden ble 46,10. I semifinalen løp han imidlertid ikke så bra, endte på syvendeplass i sin semifinale, og ble slått ut av mesterskapet. I oktober 2006 flyttet han til Loughborough i England, og ble friidrettsutøver på full tid. Han begynte da samarbeidet med Nick Dakin som trener, og trente sammen flere andre britiske toppidrettsutøvere. 

Tidlig i 2007 løp han på 45,91 i et innendørsstevne i Düsseldorf. Han slo med det Paul McKees britiske rekord på distansen, og satte årsbeste i verden. I mars vant han gull i EM i friidrett 2007 i Birmingham, etter 46,70 og nest beste tid i kvalifiseringen, 46,16 i semifinalen, og ny irsk rekord på 45,52 i finalen. Bastian Swillims og Robert Tobin tok de andre to plassene på pallen. Året etter deltok han i sommer-OL 2008, men ble slått ut i kvalifiseringen der han kom på fjerdeplass i sitt heat med tiden 45,83. 

Den 4. juli 2009 vant han *Meeting de Atletismo* (World Athletics Tour) i Madrid, med tiden 44,77. Han slo Cedric van Branteghem med 0,9 sekunder, og satte ny irsk rekord med god margin - han hadde selv den forrige rekorden på 45,12. Etter dette kom han på andreplass i Golden League-møtet i Roma, og i august deltok han i VM i friidrett 2009 i Berlin. Der kom han på 6.-plass i finalen. I Golden League-stevnet i Zürich i slutten av august kom han på 4.-plass, og på stevnet i Brussel fikk han samme plassering. Han endte på 4.-plass i Golden League dette året med 30 poeng. 

I VM i friidrett innendørs 2010 hadde han nest raskeste tid både i kvalifiseringsheatene og i semifinalene, men i finalen endte han på femteplass med tiden 46,62. Han ble senere diskvalifisert på grunn av et sammenstøt med Bershawn Jackson midtveis i løpet. 

Også i EM i friidrett 2010 kom han på femteplass.

Referanser
----------

1. ↑  Irish Runner – *Irish Results at European U-23 Athletics Championships* Arkivert 12. mai 2006 hos Wayback Machine. besøkt 20. juli 2011.
2. ↑  BBC Sport - *Double blow for O'Sullivan*, besøkt 20. juli 2011
3. ↑  Utøverprofil hos IAAF, besøkt 20. juli 2011
4. ↑  European Athletics – *European Indoor Athletics Championships*, besøkt 20. juli 2011.
5. ↑  David Gillick – *Gillick Wins First Irish Sprint Gold in 73 Years* Arkivert 22. august 2009 hos Wayback Machine. besøkt 20. juli 2011.
6. ↑  European Athletics – *European Athletics Championships, Göteborg, Sweden, 7 – 13 August 2006*, besøkt 20. juli 2011.
7. ↑  IAAF - *Weltklasse Zürich - 400 Metres - M* Arkivert 11. mai 2011 hos Wayback Machine. besøkt 20. juli 2011.
8. ↑  IAAF - *Memorial Van Damme - 400 Metres - M* Arkivert 12. februar 2010 hos Wayback Machine. besøkt 20. juli 2011.

Eksterne lenker
---------------

* (en) David Gillick – Olympics.com Rediger på Wikidata

* (en) David Gillick – Olympic.org Rediger på Wikidata

* (en) David Gillick – Olympedia Rediger på Wikidata

* (en) David Gillick – Sports-Reference (OL-resultater – arkivert) Rediger på Wikidata

* (en) David Gillick – World Athletics Rediger på Wikidata

* (en) David Gillick – Diamond League Rediger på Wikidata

* (en) David Gillick – Track and Field Statistics Rediger på Wikidata
* Profil hos Irish Athletics

| * v
* d
* r
Europamestere på 400 m innendørs, menn |
| --- |
| 
* 1966: Hartmut Koch
* 1967: Manfred Kinder
* 1968: Andrzej Badeński
* 1969: Jan Balachowski
* 1970: Aleksandr Brattsjikov
* 1971: Andrzej Badeński
* 1972: Georg Nückles
* 1973: Luciano Sušanj
* 1974: Fons Brydenbach
* 1975: Hermann Köhler
* 1976: Yanko Bratanov
* 1977: Fons Brydenbach
* 1978: Pietro Mennea
* 1979: Karel Kolář
* 1980: Nikolay Chernetskiy
* 1981: Andreas Knebel
* 1982: Pavel Konovalov
* 1983: Yevgeniy Lomtyev
* 1984: Sergey Lovachov
* 1985: Todd Bennett
* 1986: Thomas Schönlebe
* 1987: Todd Bennett
* 1988: Jens Carlowitz
* 1989: Cayetano Cornet
* 1990: Norbert Dobeleit
* 1992: Slobodan Branković
* 1994: Du'aine Ladejo
* 1996: Du'aine Ladejo
* 1998: Ruslan Mashchenko
* 2000: Iliya Dzhivondov
* 2002: Marek Plawgo
* 2005: David Gillick
* 2007: David Gillick
* 2009: Johan Wissman
* 2011: Leslie Djhone
* 2013: Pavel Maslák
* 2015: Pavel Maslák
* 2017: Pavel Maslák
* 2019: Karsten Warholm
* 2021: Óscar Husillos
* 2023: Karsten Warholm

 |

|  |  |
| --- | --- |
| Oppslagsverk/autoritetsdata | VIAF **·** LCCN
 |